Source: https://www.expatexperts.sk/obchodne-podmienky/
Timestamp: 2019-05-23 15:51:58+00:00

Document:
Tieto podmienky predstavujú obchodné podmienky (ďalej len „OP“) spoločnosti Expat experts s. r. o. so sídlom na Štúrovej 11 v Bratislave, IČO: 47 051 639, zapísaná v Obchodnom registri Okresného súdu Bratislava, oddiel: Sro, vložka č.: 88162/B, na základe ktorých táto spoločnosť poskytuje svoje služby.
OP sú neoddeliteľnou súčasťou všetkých zmlúv a zmluvných vzťahov s klientmi realitnej kancelárie a tretími osobami (záujemcami). OP platia pre všetky uzatvorené obchodné prípady, pokiaľ nie sú v danom (konkrétnom) obchodnom prípade výslovne zmenené alebo vylúčené. Klientom sa rozumie akákoľvek fyzická či právnická osoba, ktorej realitná kancelária poskytuje realitné služby na základe písomnej zmluvy o sprostredkovaní. Predmetom OP sú ponúkané realitné služby a produkty realitnej kancelárie, úprava vzájomných vzťahov medzi realitnou kanceláriou a jej zmluvnými partnermi, odstúpenie od zmluvy a stanovenie zodpovednosti za škodu. Právne vzťahy medzi zmluvnými stranami výslovne neupravené v „OP“ sa riadia právom Slovenskej republiky, najmä príslušnými ustanoveniami Obchodného alebo Občianskeho zákonníka v platnom znení, a to podľa toho, či zmluvnou stranou je podnikateľský alebo nepodnikateľský subjekt.
Spoločnosť Expat experts s. r. o. je len sprostredkovateľom a naša webová stránka slúži ako kontaktné miesto všetkých, ktorí voľné nehnuteľnosti ponúkajú a ktorí voľné nehnuteľnosti hľadajú. Spoločnosť Expat experts s. r. o. nie je prenajímateľom ani majiteľom nehnuteľností. Každý prenájom alebo predaj bude vymedzený zmluvou uzatvorenou medzi prenajímateľom a nájomcom, resp. kupujúcim a predávajúcim, a zodpovednosť za obsah a uzatvorenie nájomnej alebo kúpnej zmluvy nesú iba prenajímateľ a nájomca, resp. kupujúci a predávajúci. Spoločnosť Expat experts s. r. o. sa zúčastňuje rokovaní o nájomnej/kúpnej zmluve iba ako sprostredkovateľ nájmu/kúpy nehnuteľnosti a nenesie zodpovednosť za obsah zmluvy, jej uzavretie ani za plnenie zmluvy zmluvnými stranami. Spoločnosť Expat experts s. r. o. nenesie zodpovednosť v prípade akýchkoľvek sporov, ktoré môžu prípadne na základe týchto zmlúv vzniknúť.
Nájomca/kupujúci si je vedomý a súhlasí s tým, že spoločnosť Expat experts s. r. o. uverejňuje dostupné informácie, o ktorých sa podľa svojho najlepšieho vedomia domnieva, že sú v čase ich uvedenia na webových stránkach voľné a zodpovedajú zverejnenému popisu, a snaží sa, aby informácie zverejnené na jej webových stránkach boli čo najpresnejšie, ale neručí za to, že nehnuteľnosť, do ktorej sa nájomca nasťahuje, bude presne zodpovedať obrázku alebo popisu uvedenému na webových stránkach. Vzhľadom na charakter trhu s nehnuteľnosťami na prenájom a predaj nemusia už byť niektoré uvedené ponuky voľné alebo môže dôjsť k zmene podmienok prenájmu/predaja (cena, vybavenie). Nájomca si je výslovne vedomý skutočnosti a súhlasí s tým, že spoločnosť Expat experts s. r. o. sa spolieha výhradne na informácie poskytnuté vlastníkmi nehnuteľností o nehnuteľnostiach uvedených na webových stránkach a že na presnosť popisov nehnuteľností, ktoré sa objavia na jej webových stránkach, neposkytuje žiadnu záruku. Všetky informácie týkajúce sa nehnuteľností uvedené na webových stránkach pochádzajú zo zdrojov, ktoré spoločnosť považuje za spoľahlivé, a fotografie, popisy a informácie o týchto nehnuteľnostiach zodpovedajú stavu, kedy bola fotografia zhotovená alebo doručená spoločnosti Expat experts s. r. o.
Realitná kancelária Expat experts s.r.o. vykonáva sprostredkovateľskú činnosť pre klienta, ktorý prejaví záujem o sprostredkovanie kúpy, predaja alebo prenájmu nehnuteľnosti. Sprostredkovateľskou zmluvou sa realitná kancelária zaväzuje obstarať pre klienta príležitosť na uzavretie kúpnej alebo nájomnej zmluvy a klient sa zaväzuje zaplatiť realitnej kancelárii dohodnutú odmenu. Sprostredkovateľská zmluva uzatvorená s fyzickou osobou– nepodnikateľom sa spravuje ustanoveniami § 774 a nasl. Občianskeho zákonníka v znení neskorších predpisov. Sprostredkovateľská zmluva uzatvorená s fyzickou alebo právnickou osobou– podnikateľom sa spravuje ustanoveniami § 642 a nasl. Obchodného zákonníka. Práva a povinnosti zmluvných strán, ktoré nie sú výslovne upravené v sprostredkovateľskej zmluve, sa spravujú ustanoveniami príslušných právnych predpisov.
V prípade sprostredkovania dlhodobého nájmu/prenájmu (12 a viac mesiacov)je bežná odmena sprostredkovateľa vo výške skutočne dohodnutého jednomesačného nájmu v prípade sprostredkovania nájmu na dobu kratšiu ako 5 rokov. V prípade sprostredkovania nájmu na obdobie dlhšie ako 5 rokov je bežná odmena sprostredkovateľa vo výške skutočne dohodnutých dvoch mesačných nájmov.
Rezervácia prenájmu nehnuteľnosti sa vykonáva uhradením rezervačného poplatku vo výške 1 mesačného nájomného. Po sprostredkovaní príležitosti nájmu sa z vyššie uvedeného rezervačného poplatku stane provízia za sprostredkovanie nájmu, ktorú si spoločnosť Expat experts s. r. o. ponecháva ako odmenu za sprostredkovanie príležitosti nájmu.
V prípade sprostredkovania krátkodobého nájmu/prenájmu (menej ako 12 mesiacov) je bežná odmena sprostredkovateľa vo výške 15 % z celkového objemu nájomného (ale nie viac ako 1 mesačné nájomné ), na ktorý je nájomná zmluva uzatvorená.
V prípade sprostredkovania kúpy/predaja nehnuteľnosti je bežná odmena sprostredkovateľa 3 % z konečnej kúpnej ceny nehnuteľnosti, minimálne vo výške 2 000 EUR. Výšku odmeny je možné dohodnúť aj inak, nesmie však klesnúť pod minimálnu výšku odmeny pre sprostredkovateľa.
Nárok na odmenu vzniká realitnej kancelárii dňom podpisu nájomnej zmluvy, odovzdaním kľúčov od prenajímanej nehnuteľnosti záujemcovi, nasťahovaním sa záujemcu do prenajatej nehnuteľnosti alebo vkladom nehnuteľnosti do Katastra nehnuteľností, ktorú sprostredkovala realitná kancelária na základe sprostredkovateľskej zmluvy, ústnej alebo písomnej dohody alebo objednávky uzatvorenej medzi realitnou kanceláriou a klientom. Klient môže uhradiť odmenu bezhotovostným platobným stykom, alebo v hotovosti do rúk oprávnenej osoby realitnej kancelárie na základe vystaveného daňového dokladu.
Sprostredkovateľ je plátca DPH, ku všetkým províziám a cenám za služby bude účtované DPH v súlade s aktuálnymi daňovými predpismi.
Pri svojej činnosti pre klienta postupovať s odbornou starostlivosťou s dodržaním právnych predpisov Slovenskej republiky. Bez zbytočného odkladu oznamovať klientovi okolnosti dôležité pre jeho rozhodovanie o uzavretí zmluvy o prevode vlastníctva, resp. zmluvy o nájme nehnuteľnosti. Propagovať ponúkanú nehnuteľnosť spôsobom dohodnutým s klientom. Získavať potrebné informácie a podklady súvisiace s kúpou/predajom, resp. prenájmom predmetnej nehnuteľnosti.
Poskytnúť realitnej kancelárii potrebnú súčinnosť na účely realizácie predmetu uzavretých zmlúv. V prípade neposkytnutia potrebnej súčinnosti zo strany klienta môže realitná kancelária požadovať náhradu vniknutých nákladov a tiež náhradu vzniknutej škody. Oznamovať realitnej kancelárii dôležité zmeny týkajúce sa predmetnej nehnuteľnosti, najmä zmenu ceny, neaktuálnosť ponuky a iné. Na požiadanie predložiť dokumenty, z ktorých vyplýva oprávnenie klienta disponovať s predmetnou nehnuteľnosťou. Klient sa tiež zaväzuje zaplatiť za poskytnuté služby dohodnutú odmenu realitnej kancelárii.
Spoločnosť Expat experts s. r. o. nezodpovedá za plnenie nájomnej/kúpnej zmluvy nájomcom a prenajímateľom, resp. kupujúcim a predávajúcim. Všetky ostatné záruky, podmienky, či už výslovné alebo implicitné, vyplývajúce zo zákona alebo inak, sa v rozsahu prípustnom právnymi predpismi vylučujú. Spoločnosť Expat experts s. r. o. nenesie zodpovednosť za akékoľvek priame, nepriame ani následné škody, ku ktorým by mohlo dôjsť v súvislosti s ubytovaním alebo z iných dôvodov, ktoré nemôže nijako ovplyvniť. Za týchto okolností nie sme povinní platiť žiadne náhrady škody a nezodpovedáme ani za akékoľvek ujmy či výdavky, ktoré by mohol nájomca/kupujúci utrpieť v dôsledku okolností, ktoré nemôžeme nijako ovplyvniť.
Spoločnosť Expat experts s. r. o., so sídlom Štúrova 11, 811 02 Bratislava, IČO 47 051 639, zapísaná v OR OS Bratislava I., Oddiel: Sro, vložka č. 88162/B (ďalej len „Prevádzkovateľ“) spracúva Vaše osobné údaje v súlade s GDPR a zákonom o ochrane osobných údajov. S ohľadom na povahu, rozsah, kontext a účely spracúvania osobných údajov, ako aj na riziká s rôznou pravdepodobnosťou a závažnosťou pre práva a slobody fyzických osôb Prevádzkovateľ prijal primerané a účinné technické a organizačné opatrenia.
- Realitní makléri spolupracujúci s Prevádzkovateľom
- Poskytovateľ IT služieb
- Súdny znalci
- Finanční poradcovia
- Účtovní a daňoví poradcovia
- právo požadovať od prevádzkovateľa prístup k osobným údajom týkajúcich sa dotknutej osoby –máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné,
- právo na opravu osobných údajov – prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili,
- právo na vymazanie osobných údajov (na zabudnutie) – máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť,
- právo na obmedzenie spracúvania osobných údajov – za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať,
- právo namietať spracúvanie osobných údajov –máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny zákonný dôvod na spracúvanie a Vy podáte námietku, nebudeme Vaše osobné údaje ďalej spracúvať,
- právo na prenosnosť osobných údajov –za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
- právo kedykoľvek svoj súhlas odvolať – v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať, elektronicky, na adrese zodpovednej osoby, písomne, oznámení o odvolaní súhlasu alebo osobne u prevádzkovateľa. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás pracúvali,
- právo podať návrh na začatie konania podľa § 100 zákona o ochrane osobných údajov a/alebo právo podať sťažnosť podľa čl. 13 ods. 2 písm. d) GDPR – ak sa domnievate, že Vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava; v prípade podania návrhu elektronickou formou je potrebné, aby spĺňal náležitosti podľa § 19 ods. 1 zákona č. 71/1967 Zb. o správnom konaní (správny poriadok)
Prevádzkovateľ nemá ustanovenú zodpovednú osobu. Dotknutá osoba si môže uplatniť svoje práva vyplývajúce z GDPR a Zákona o ochrane osobných údajov e-mailom: office@expat.sk, písomne alebo osobne na adrese sídla prevádzkovateľa.
Dotknutá osoba kontaktovaním prevádzkovateľa prostredníctvom internetovej stránky www.expatexperts.sk, čestne prehlasuje, že dáva bezvýhradný súhlas v zmysle čl. 6 ods. 1 písm. a) GDPR / § 13 ods. 1 písm. a) Zákona o ochrane osobných údajov, aby prevádzkovateľ spracúval po dobu trvania udeleného súhlasu údaje v rozsahu meno, priezvisko, mailová adresa, telefónne číslo na účely zasielania cenových ponúk a noviniek o ktoré zákazník požiadal prostredníctvom internetovej stránky www.expatexperts.sk, dotknutá osoba môže odvolať súhlas so spracovaním osobných údajov na tento účel e-mailom office@expat.sk
Dotknutá osoba môže odvolať súhlas so spracovaním osobných údajov za účelom evidencie v databáze Klientov Prevádzkovateľa s následným kontaktovaním ohľadom ponuky a/alebo dopytu týkajúcej sa nehnuteľnosti office@expat.sk.
Reklamačný poriadok Expat Experts s.r.o.
Expat experts s. r. o. , Štúrova 11, 811 02 Bratislava, IČO 47 051 639 ,DIČ: 2023721832
Obchodný register Okresného súdu Bratislava I., Oddiel: Sro, vložka č. 88162/B
Spotrebiteľ môže uplatniť reklamáciu v sídle Realitnej kancelárie, prípadne písomne na adrese: Expat experts s.r.o., s.r.o., Štúrova 11, 811 02 Bratislava.
Spotrebiteľ má právo obrátiť sa na RK (napr. e-mailom na adresu office@expat.sk ) so žiadosťou o nápravu, ak nie je spokojný so spôsobom, ktorým Realitná kancelária vybavila jeho reklamáciu alebo ak sa domnieva, že RK porušila jeho práva.
Klient (spotrebiteľ) RK môže na podanie návrhu na alternatívne riešenie spotrebiteľského sporu použiť platformu na riešenie sporov on-line, dostupnej na adrese: ars@soi.sk
Súhlas s evidenciou a spracovaním osobných údajov podľa Zákona č.122/2013 Z.z. V zmysle zákona Zák. č.122/2013 Z.z. o ochrane osobných údajov v znení neskorších predpisov pokračovaním v komunikácii so spoločnosťou Expat experts s.r.o. a Expat s.r.o. týmto dávate súhlas so správou, spracovaním a uchovaním Vašich osobných údajov, súvisiacich so zmluvnou dokumentáciou Expat experts s.r.o. a Expat s.r.o. a s hľadaním/ponukou nehnuteľností, zároveň informácie, ktoré poskytujete týkajúce sa aj zobrazenia fotografie, patria do Osobitnej kategórie osobných údajov. Čestne vyhlasujete, že všetky uvedené informácie sú pravdivé a poskytnutie údajov je dobrovoľné na základe vlastného rozhodnutia. Tieto údaje môžu byť použité výlučne pre účely spracovania zmluvnej dokumentácie a pre účely databázy klientov hľadajúcich/ponúkajúcich vhodné nehnuteľnosti. Súhlas je daný na dobu určitú po dobu 3 rokov, ktorý je možné kedykoľvek písomne odvolať do lehoty 30 dní. Po období 3 rokov budú údaje anonymizované a ďalej využívané výlučne pre štatistické účely.
Tento reklamačný poriadok v plnom rozsahu nahrádza predchádzajúci reklamačný poriadok. Tento reklamačný poriadok nadobúda účinnosť 01. 10. 2017. Osoba poverená vybavovať reklamácie: Ing. Zuzana Kanská, tel. kontakt: +421 2 52 62 20 20, email: office@expat.sk.

References: § 774
 § 642
 § 100
 čl. 13
 § 19
 čl. 6
 § 13